ดึกดื่นค่ำคืนเกิดหิวและโหยขึ้นมา เดินไปเดินมา ใช้น้ำเปล่าลูบท้องแล้วยังไม่หายหิว แล้วก้นั่งคิดว่าดึกดื่นเช่นนี้จะไปทานที่ไหนดี สักพักคิดถึงตลาดโต้รุ่งกาดวโรรสขึ้นมาได้

ตลาดโต้รุ่งกาดวโรรส เปิด 19.00-2.00 น. ได้เดินเล่นดูของ พร้อมหาของใส่ปากได้ เดินมาสะดุดร้านหนมเส้นป้ายุพิน ที่มีโต๊ะยาว 2 ช่วง บนโต๊ะจะวางของจำพวกผักนานาชนิดที่ไว้ทานกับหนมเส้น รวมทั้งแคปหมูและเครื่องปรุงด้วย

เดินไปดูป้ายว่ามีน้ำยาอะไรบ้าง มีน้ำเงี้ยว น้ำยา น้ำยาป่าและแกงเขียวหวาน และร้านนี้ก้มีข้าวซอยขายด้วย เป็นข้าวซอยไก่ และข้าวซอยลูกชิ้นหมู

สั่งมาลอง 2 ชาม
- หนมเส้นน้ำยาป่า เผ็ดมาก ยิ่งทานยิ่งเป็ดยิ่งเค็ม ขนาดไม่ปรุง ตักผักใส่เพื่อลดความเผ็ดแต่ยังยั้งไม่อยู่
- หนมเส้นแกงเขียวหวาน ชามนี้หวานมากกว่าเผ็ด นึกว่าสั่งแกงหวานมาทาน

ราคาทุกอย่างชามล่ะ 20฿ น้ำดื่มที่นี่ก้ฟรีนะ แต่เราไม่กล้าใช้ เพราะเห็นชาวเขาใช้แก้วรองน้ำดื่มโดยไม่ใช้หลอด ดื่มเสร็จเค้าเอาไปเก็บตรงแก้วที่ยังไม่ใช้ 

